University of Business and Science oliy ta’lim muassasasi Kuzatuv Kengashining 2025-yil 23.05.2025-yildagi

10-son bayonnomasiga 2-ilova

**University of Business and Science oliy ta’lim muassasasiga magistratura mutaxassisligiga o‘qishga qabul qilish va chetlatish tartibi to‘g‘risida**

**NIZOM**

1. **bob. Umumiy qoidalar**
	1. Mazkur Nizom “University of Business and Science” oliy ta’lim muassasasi (keyingi o‘rinlarda – universitet) magistratura bosqichiga talabalarni o‘qishga qabul qilish tartibini belgilaydi.
	2. Universitet magistratura bosqichiga o‘qishga qabul qilish mavjud ta’lim yo‘nalishlari va ta’lim shakllari kesimida to‘lov-kontrakt asosida amalga oshiriladi.
	3. Magistratura aniq mutaxassislik bo‘yicha fundamental va amaliy bilim beradigan bakalavriat negizida ta’lim muddati 2 yil davom etadigan oliy ta’limdir. Magistratura ta’lim darsturini tugatgan bitiruvchilarga yakuniy davlat Magistratura aniq mutaxassislik bo‘yicha fundamental va amaliy bilim beradigan, bakalavriat negizida ta’lim muddati kamida 2 yil davom etadigan oliy ta’limdir.

Magistratura ta’lim dasturini tugatgan bitiruvchilarga yakuniy davlat attestatsiyasi natijalariga ko‘ra ta’lim yo’nalishining aniq mutaxassisligi bo‘yicha magistr akademik darajasi to‘g’risidagi davlat tomonidan tasdiqlangan namunadagi diplom beriladi.

* 1. Magistratura bosqichiga qo‘shimcha kvotalar asosida o‘qishga qabul qilish universitetning bino sig‘imi, moddiy-texnika bazasi, professor- o‘qituvchilari va o‘quv-metodik ta’minotidan kelib chiqib, oʻquv binolarining umumiy quvvatiga nisbatan jami talabalar soni 2 baravardan ortib ketmasligini hisobga olgan holda to‘lov-kontrakt asosida amalga oshirilishi mumkin.
	2. Universitet magistratura mutaxassisligiga talabalikka qabul qilish universitet rektorining buyrug‘i bilan tarkibi tasdiqlanadigan o‘qishga qabul qilish, o‘qishni ko‘chirish va qayta tiklash bo‘yicha ichki komissiya (keyingi o‘rinlarda – qabul komissiyasi) tomonidan qonuniylik, kollegiallik, oshkoralik, xolislik va beg‘arazlik tamoyillari asosida amalga oshiriladi.
	3. Qabul komissiyasi a’zolarining vazifalari qabul komissiyasi raisi tomonidan belgilanadi. Qabul komissiyasining joriy ishlarini komissiyaning mas’ul kotibi tashkil qiladi.
	4. Qabul komissiyasi tomonidan hujjatlarni qabul qilish tartibi va muddatlari, ta’lim yo‘nalishlari va ta’lim shakllari hamda universitetga qabul kvotasi haqidagi ma’lumotlar jamoatchilikka Internet jahon axborot tarmog‘i hamda ommaviy axborot vositalari orqali yetkazib boriladi.

# bob. Magistraturaga hujjat hujjat topshirish

1. Universitet magistratura mutaxassisligiga o‘qishga kirish uchun talabgorlardan hujjatlarni qabul qilish quyidagi jarayonlari 2025-yil 1-iyundan 2025-yil 30-sentabrgacha amalga oshiriladi. Magistraturaga hujjat topshirish jarayonlarida talabgorlardan xorijiy til bilish darajasini belgilovchi xalqaro yoki milliy sertifikat talab etiladi. Til bilish sertifikati mavjud bo’lmagan talabgorlarni o’qish muddati yakunlanguniga qadar tegishli til sertifikatlarini olishlari sharti bilan hujjatlarini taqdim etishlari mumkin. Agar talabalar o’qish muddati yakunlanguniga qadar tegishli til sertifikatlarini olishmasa, ularga davlat namunasidagi diplom bitiruvchiga taqdim etilmasligi mumkin.
2. Magistraturaga o‘qishga tavsiya qilingan talabgorlar tomonidan universitet arxiv bo‘limiga quyidagi hujjatlarni asli va nusxasi topshirilishi lozim:
* pasport nusxasi;
* Bakalavriat bosqichini tugatganligi haqidagi hujjatning asli (ilovasi bilan);
* Til bilish darajasini baholovchi xorijiy yoki milliy sertifikat;
* 3,5 x 4,5 sm hajmdagi rangli fotosurat.

Talabgorlar tomonidan mazkur bandda nazarda tutilgan talablarga muvofiq hujjatlar topshirilgan taqdirda, qabul komissiyasi hujjatlarni qabul qilishni rad etishi mumkin emas.

# bob. Magistarutaga o‘qishga qabul qilishni rasmiylashtirish

1. Magistraturaga o‘qishga qabul qilish qabul komissiyasi tomonidan tuziladigan, ushbu komissiyaning raisi va a’zolari imzolaydigan bayonnoma bilan rasmiylashtiriladi. Qabul komissiyasi talabgorning o‘qishga qabul qilinganligi yoki qabul qilinmaganligi to‘g‘risida talabgor bilan suhbat asosida o‘tkazilgan imtihon natijasi xulosasiga ko‘ra qaror qabul qiladi.
2. Qabul komissiyasining qarori universitet rektori tomonidan talabgorning universitetga qabul qilinishi to‘g‘risidagi buyruqni qabul qilish uchun asos hisoblanadi.
3. Qabul komissiyasining qarori asosida universitet rektori talabgorlarning darslarga qatnashishiga ruxsat etish to‘g‘risida buyruq qabul qiladi.
4. Qabul komissiyasining talabgorlarni magistratura bosqichiga talabalikka tavsiya etish to‘g‘risidagi qarori qabul qilinganidan keyin universitet bilan yuridik yoki jismoniy shaxslar o‘rtasida belgilangan tartibda to‘lov- kontraktlar rasmiylashtiriladi.

Belgilangan na’munadagi to‘lov-kontrakt blankalari talabgorlarni universitetga talabalikka tavsiya etilganligi e’lon qilingan kundan boshlab universitet tomonidan beriladi va yuridik shaxslar uchun universitet moliyaviy ishlar bo‘yicha prorektori va bosh buxgalteri tomonidan imzolangan holda 3 nusxada, jismoniy shaxslar uchun 2 nusxada rasmiylashtiriladi.

To‘lov har yili to‘lov-kontraktlar shartlarida ko‘rsatilgan muddatlarda amalga oshiriladi.

To‘lov-kontraktlar shartlarini buzganlik uchun javobgarlik qonun hujjatlariga muvofiq qo‘llaniladi.

1. O‘qish uchun to‘lov-kontraktda belgilangan mablag‘ miqdori belgilangan tartibda o‘tkazilganidan so‘ng universitet rektorining talabgorlarni o‘qishga qabul qilish to‘g‘risidagi buyrug‘i qabul qilinadi.

# bob. Xorijiy fuqarolarni o‘qishga qabul qilish

1. Xorijiy fuqarolar magistratura mutaxassisligiga ta’lim yo‘nalishlari uchun ajratilgan asosiy kvotadan tashqari to‘lov-kontrakt asosida qabul qilinadi.
2. Xorijiy fuqarolarni to‘lov-kontrakt asosida o‘qitish qiymati universitetning ta’sischilari tomonidan belgilanadi.
3. Xorijiy fuqarolar universitetga qabul komissiyasi tomonidan belgilanadigan tartibda o‘tkaziladigan suhbat natijasiga ko‘ra qabul qilinadi. Bunda suhbat natijalari asosida universitet rektori o‘qishga qabul qilish to‘g‘risida tegishli buyruq qabul qiladi.

# bob. O‘qishdan chetlashtirish tartibi

1. Universitetdan magistratura mutaxassisligi magistrantlarini o‘qishdan chetlashtirish O‘zbekiston Respublikasi Vazirlar Mahkamisining 2017-yil 20- iyundagi 393-sonli qarori bilan tasdiqlangan Oliy ta’lim muassasalariga o‘qishga qabul qilish, talabalar o‘qishini ko‘chirish, qayta tiklash va o‘qishdan chetlashtirish to‘g’risidagi Nizomiga muvofiq amalga oshiriladi.

# bob. Yakunlovchi qoidalar

1. Ushbu Nizomni qo‘llashda yuzaga keladigan nizolar qonun hujjatlarida belgilangan tartibda hal etiladi.
2. Mazkur Nizom talablarining buzilishida aybdor bo‘lgan shaxslar qonun hujjatlarida belgilangan tartibda javobgar bo‘ladilar.